Bradeliškių piliakalnis

Bradeliškių piliakalnis arba Pakilta (A1239P) – piliakalnis Vilniaus rajono savivaldybės teritorijoje, prie Bradeliškių kaimo, Dūkštos kairiajame krante. 

 Piliakalnis 
miniatiūra|250x250px|3D modelis|kairėje
Bradeliškių piliakalnis įrengtas natūralioje Dūkštos krantų kalvoje, papildomai ją įtvirtinant. Piliakalnį iš trijų pusių juosia upelis, pietryčiuose ribojasi su aukštumomis. Šlaitai į upelį statūs, kai kur apgriuvę, 15–16 m aukščio. Aikštelė netaisyklingo ovalo formos, apie 80 x 30 m dydžio. Jos rytinė dalis ir beveik visas pylimas nuslinko į upelį, išliko apie 1,1 m aukščio dalis. thumb|left|250px|Vaizdas nuo Buivydų piliakalnio. Kairėje matosi Dūkštų atodanga.Iš 7 Neries regioninio parko teritorijoje esančių piliakalnių, šis buvo apgyvendintas ilgiausiai. Bradeliškių piliakalnis, kartu su šalia esančiu kartu su Buivydų piliakalniu, sudarė dalį Kernavės ir Vilniaus gynybinės sistemos.

 Tyrimai 
Piliakalnio žvalgomuosius archeologinius tyrimus 1970 m. atliko Mokslinės metodinės kultūros paminklų apsaugos tarybos ir Vilniaus universiteto archeologai, tyrimų vadovas Vytautas Daugudis. 1998 m. piliakalnį tyrė Vida Kliaugaitė.

Ištirtas 82 m² aikštelės plotas. 0,7-1,2 m storio kultūriniame sluoksnyje rasta pirmojo tūkstantmečio iki m.e. - XIV a. lipdytos brūkšniuotu ir grublėtu paviršiumi bei žiestos keramikos, geležinių darbo įrankių (peilių, ylų), žalvarinių ir geležinių papuošalų, molinių verpstukų. Radinius saugo Lietuvos nacionalinis muziejus.

 Istorija 
2023 m. birželį Bradeliškių piliakalnis su papiliu paskelbti valstybės saugomais objektais bei suteiktas nacionalinio reikšmingumo lygmuo.Bradeliškių piliakalnis su papiliu paskelbti valstybės saugomais


 Nuotraukos 

 Šaltiniai 

 Lietuvos TSR archeologijos atlasas. V. 1975. t.2
 Kultūros paminklų enciklopedija. V. 1998.

 Nuorodos 

 Bradeliškių piliakalnis
 Hillforts.eu atvirųjų duomenų ištekliai

Kategorija:Piliakalniai Vilniaus rajone